สโมสรฟุตบอลแมนเชสเตอร์ยูไนเต็ดในฤดูกาล 2024–25
พรีเมียร์ลีก > แมตช์

ตารางการแข่งขันพรีเมียร์ลีก ฤดูกาล 2024–25 เผยแพร่เมื่อวันที่ 18 มิถุนายน 2024 แมนเชสเตอร์ยูไนเต็ดเริ่มต้นฤดูกาลเมื่อวันที่ 16 สิงหาคม 2024 ด้วยชัยชนะ 1–0 เหนือฟูลัม โจชูอา ซีร์กเซลงมาประเดิมสนามให้กับยูไนเต็ดในฐานะตัวสำรองยิงประตูเดียวของเกมนี้ในนาทีที่ 87  จากนั้นยูไนเต็ดเดินทางไปยังสนามเอเม็กซ์สเตเดียมเพื่อพบกับไบรตันแอนด์โฮฟอัลเบียน แดนนี เวลเบกอดีตกองหน้าของยูไนเต็ด ทำประตูแรกในนาทีที่ 30 โดยอาศัยความผิดพลาดของแนวรับ จากนั้น อามาด ดียาโลก็ตีเสมอได้ในนาทีที่ 61 ก่อนที่ยูไนเต็ดจะยิงบอลเข้าก้นตาข่ายได้อีกครั้งจากลูกยิงของอาเลฆันโดร การ์นาโช อย่างไรก็ตาม ภาพวิดีโอช่วยผู้ตัดสินแสดงให้เห็นว่า ซีร์กเซแตะบอลเข้าตาข่ายโดยไม่ได้ตั้งใจจากตำแหน่งล้ำหน้าขณะพยายามยืนขึ้น ส่งผลให้ถูกตัดสินว่าไม่เป็นประตู จากนั้น ฌูเวา เปดรูก็ยิงประตูชัยในช่วงท้ายเกมด้วยการโหม่งบอล ทำให้ปีศาจแดงต้องพ่ายแพ้เป็นนัดแรกในลีกฤดูกาลนี้ จากนั้นยูไนเต็ดเปิดบ้านรับคู่ปรับตลอดกาลอย่างลิเวอร์พูลในศึกแดงเดือดแม้ว่ายูไนเต็ดจะออกสตาร์ตได้ดี แต่เทรนต์ อเล็กซานเดอร์-อาร์โนลด์ ก็ทำประตูขึ้นนำในนาทีที่ 8 แม้ว่าสุดท้ายแล้ว ประตูนี้จะถูกตัดสินว่าล้ำหน้าก็ตาม เมื่อจบครึ่งแรก ยูไนเต็ดตามหลัง 0–2 จากสองประตูของลุยส์ ดิอัซ มุฮัมมัด เศาะลาห์ยิงประตูที่สามให้กับลิเวอร์พูลในนาทีที่ 56 ช่วยให้ยูไนเต็ดพ่ายคาบ้าน 0–3
จากนั้นยูไนเต็ดเดินทางไปที่เซนต์แมรีส์สเตเดียม เพื่อพบกับเซาแทมป์ตันน้องใหม่แต่หน้าเก่าที่เพิ่งเลื่อนชั้นกลับขึ้นมา สองประตูในครึ่งแรกจากมัตไตส์ เดอ ลิคต์ และมาร์คัส แรชฟอร์ด ทำให้เกมยังคงสบาย ๆ สำหรับยูไนเต็ด จากนั้นการ์นาโชก็ออกมาจากม้านั่งสำรองเพื่อลงมาทำประตูที่สามในช่วงทดเวลาครึ่งหลัง ช่วยให้พวกเขาคว้าชัยชนะนัดที่สองของฤดูกาลได้สำเร็จ เกมถัดมาของยูไนเต็ดกับคริสตัลพาเลซเสมอกัน 0–0 โดยโอนานาเก็บคลีนชีตได้เป็นนัดที่สามในฤดูกาลนี้ หลังจากที่ต้องเซฟสองครั้ง ซึ่งทำให้เขาได้รับรางวัลเซฟยอดเยี่ยมแห่งเดือนของพรีเมียร์ลีกประจำเดือนกันยายน ในช่วงสิ้นเดือน ปีศาจแดงเปิดบ้านรับการมาเยือนของ ทอตนัมฮอตสเปอร์และพวกเขาก็เสียประตูในนาทีที่ 3 หลังจากมิกกี ฟัน เดอ แฟ็น กองหลังตัวกลางวิ่งทะลุแนวกลางสนามโดยไม่มีใครขัดขวางก่อนจะจ่ายบอลให้เบรนแนน จอห์นสันยิงประตูได้ บรูนู ฟือร์นังดึชถูกไล่ออกจากสนามเป็นครั้งแรกในอาชีพหลังจากเข้าเสียบเจมส์ แมดดิสันใน ทำให้ยูไนเต็ดเหลือผู้เล่น 10 คนก่อนหมดครึ่งแรก ครึ่งหลังสเปอร์ได้ประตูจากเดยัน กูลูเชฟสกี และดอมินิก โชลังเก ส่งผลให้ทีมแพ้เป็นนัดที่ 2 ติดต่อกันด้วยสกอร์ 0–3
เริ่มต้นเดือนตุลาคม ยูไนเต็ดเดินทางไปเยือนแอสตันวิลลา ฟอร์มการเล่นที่ยอดเยี่ยมของจอนนี เอฟวันส์กองหลังตัวกลางช่วยให้ทีมเก็บคลีนชีตได้ ขณะที่เอมิเลียโน มาร์ติเนซผู้รักษาประตูมือหนึ่งของวิลลาและผู้เล่นยอดเยี่ยมประจำการแข่งขันเซฟจนทำให้ยูไนเต็ดเสมอแบบไม่มีประตู การเสมอกันครั้งนี้ทำให้ยูไนเต็ดออกสตาร์ตได้แย่ที่สุดนับตั้งแต่ฤดูกาล 1989–90จากนั้นยูไนเต็ดเป็นเจ้าบ้านพบกับเบรนต์ฟอร์ด โดยเบรนต์ฟอร์ดขึ้นนำจากเอธาน พินน็อคกระโดดโหม่งลูกเตะมุมในช่วงทดเวลาบาดเจ็บนาทีที่ 5 ของครึ่งแรก ยูไนเต็ดสามารถพลิกเกมกลับมาได้ในครึ่งหลังเมื่อการ์นาโชยิงประตูตีเสมอได้ในเวลา 2 นาทีหลังจากเริ่มครึ่งหลัง และรัสมุส ฮอยลุนด์ยิงประตูในนาทีที่ 62 ส่งผลให้ทีมเอาชนะไปด้วยสกอร์ 2–1 ในเกมพรีเมียร์ลีกนัดสุดท้ายของเดือนตุลาคม ยูไนเต็ดบุกไปเยือนเวสต์แฮมยูไนเต็ด หลังจากจบครึ่งแรกแบบไม่มีสกอร์ เวสต์แฮมก็ขึ้นนำก่อนในนาทีที่ 74 จากลูกยิงของคริเซนซิโอ ซัมเมอร์วิลล์ ยูไนเต็ดสามารถตีเสมอได้ในนาทีที่ 81 จากการโหม่งของกาเซมีรูแต่ในช่วงท้ายเกม เวสต์แฮมได้จุดโทษจากจังหวะที่มัทไธส์ เดอ ลิคต์ปะทะกับแดนนี อิงส์กองหน้าของเวสต์แฮมหลังจากมีการเช็ควีเออาร์แล้ว แจร์รัด โบวินกัปตันทีมยิงจุดโทษในช่วงทดเวลาบาดเจ็บ ช่วยให้เวสต์แฮมคว้าชัยชนะไปได้ 2–1
นี่เป็นเกมสุดท้ายของเอริก เติน ฮัคในฐานะผู้จัดการทีมยูไนเต็ด โดยในวันที่ 28 ตุลาคม ได้มีการประกาศว่าเขาถูกปลดออก และรืด ฟัน นิสเติลโรย อดีตกองหน้าของยูไนเต็ดและผู้ช่วยของเติน ฮัคได้เข้ามารับหน้าที่ผู้จัดการทีมชั่วคราว
สำหรับเกมแรกของเดือนพฤศจิกายน แมนฯยูไนเต็ดจะเปิดบ้านพบกับเชลซี แมนฯ ยูไนเต็ดทำประตูในครึ่งหลังได้สำเร็จ เมื่อ ราสมุส ฮอยลุนด์ ถูกโรเบิร์ต ซานเชซผู้รักษาประตูของเชลซี ดึงล้มลงในกรอบเขตโทษ ก่อนที่บรูโน่ แฟร์นันเดส จะยิงจุดโทษเข้าประตูไปในที่สุด อย่างไรก็ตาม พวกเขานำได้ไม่นาน เพราะหลังจากทำประตูได้เพียง 4 นาที มอยเซส ไกเซโดก็ยิงตีเสมอได้ด้วยการวอลเลย์ที่กรอบเขตโทษจากลูกเตะมุม เกมจบลงด้วยการเสมอกัน 1–1 จากนั้น แมนฯ ยูไนเต็ด เปิดบ้านต้อนรับเลสเตอร์ ซิตีและได้ประตูขึ้นนำในนาทีที่ 17 จากลูกยิงของบรูโน่ แฟร์นันเดสที่บริเวณกรอบเขตโทษทางมุมขวาล่าง แมนฯ ยูไนเต็ดได้ประตูที่ 2 ในนาทีที่ 38 เมื่อนุศ็อยร์ มัซรอวีเปิดบอลเข้ามาแต่บอลกลับแฉลบบรูโน่ แฟร์นันเดสและวิกทอร์ เครสแจนเซินกองหลังของเลสเตอร์เข้าประตูตัวเอง เพื่อปิดเกม ผู้เล่นสำรองอย่างอเลฮานโดร การ์นาโชยิงประตูสุดสวยจากนอกกรอบเขตโทษบอลโค้งเข้ามุมขวาบน จบเกมแมนฯยูไนเต็ดชนะ 3–0 สำหรับเกมพรีเมียร์ลีกนัดสุดท้ายของเดือนพฤศจิกายนและเกมแรกภายใต้การคุมทีมของรูแบน อามอริม กุนซือคนใหม่ แมนฯ ยูไนเต็ดเดินทางไปเยือนอิปสวิชทาวน์ แมนฯ ยูไนเต็ดขึ้นนำก่อนตั้งแต่ 90 วินาทีแรกจากลูกยิงของมาร์คัส แรชฟอร์ด อย่างไรก็ตาม แมนฯ ยูไนเต็ดไม่สามารถรักษาความได้เปรียบของตนไว้ได้ เนื่องจากในนาทีที่ 43 โอมารี ฮัทชินสันของอิปสวิชทำประตูจากนอกกรอบเขตโทษโดยบอลโหม่งของมาซราอุยเข้ามุมซ้ายบนของประตู ทั้งสองฝ่ายไม่สามารถทำประตูได้ในครึ่งหลัง และเกมจบลงด้วยการเสมอกัน 1–1
เกมเหย้าในลีกนัดแรกของอามอริม แมนฯ ยูไนเต็ดเปิดบ้านต้อนรับเอฟเวอร์ตันและเอาชนะไปได้ 4–0 โดยทั้งแรชฟอร์ดและซีร์กเซยิงได้คนละ 2 ประตู ขณะเดียวกันอาหมัดยังแอสซิสต์ได้อีก 2 ครั้ง เนื่องจากได้รับใบเหลืองใบที่ 5 ของฤดูกาล ทำให้ทั้งลิซันโดร มาร์ติเนซ และค็อบบี เมนู พลาดลงสนามในนัดเยือนอาร์เซนอลที่กำลังฟอร์มดีที่เอมิเรตส์สเตเดียมในอีก 3 วันต่อมา โดยตีเรลล์ มาลาเซียได้ลงสนามเป็นตัวจริงนัดแรกของฤดูกาล และเลนี โยโร ได้ลงสนามอย่างเป็นทางการให้กับยูไนเต็ดเป็นนัดแรก
| วันที่ | คู่แข่งขัน | เหย้า / เยือน | ผล F–A | ผู้ทำประตู | ผู้เข้าชม | อันดับ ในลีก |
| --- | --- | --- | --- | --- | --- | --- |
| 16 สิงหาคม ค.ศ. 2024 | ฟูลัม | เหย้า | 1–0 | ซีร์กเซ 87' | 73,297 | 1 |
| 24 สิงหาคม ค.ศ. 2024 | ไบรตันแอนด์โฮฟอัลเบียน | เยือน | 1–2 | ดียาโล 60' | 31,537 | 11 |
| 1 กันยายน ค.ศ. 2024 | ลิเวอร์พูล | เหย้า | 0–3 |  | 73,738 | 14 |
| 14 กันยายน ค.ศ. 2024 | เซาแทมป์ตัน | เยือน | 3–0 | เดอ ลิคต์ 35', แรชฟอร์ด 41', การ์นาโช 90+6' | 31,144 | 10 |
| 21 กันยายน ค.ศ. 2024 | คริสตัลพาเลซ | เยือน | 0–0 |  | 25,172 | 11 |
| 29 กันยายน ค.ศ. 2024 | ทอตนัมฮอตสเปอร์ | เหย้า | 0–3 |  | 73,587 | 13 |
| 6 ตุลาคม ค.ศ. 2024 | แอสตันวิลลา | เยือน | 0–0 |  | 42,682 | 14 |
| 19 ตุลาคม ค.ศ. 2024 | เบรนต์ฟอร์ด | เหย้า | 2–1 | การ์นาโช 47', ฮอยลุนด์ 62' | 73,738 | 11 |
| 27 ตุลาคม ค.ศ. 2024 | เวสต์แฮมยูไนเต็ด | เยือน | 1–2 | กาเซมีรู 81' | 62,474 | 14 |
| 3 พฤศจิกายน ค.ศ. 2024 | เชลซี | เหย้า | 1–1 | ฟือร์นังดึช 70' (ลูกโทษ) | 73,813 | 13 |
| 10 พฤศจิกายน ค.ศ. 2024 | เลสเตอร์ซิตี | เหย้า | 3–0 | ฟือร์นังดึช 17', คริสเตียนเซน 38' (เข้าประตูตัวเอง), การ์นาโช 82' | 73,829 | 13 |
| 24 พฤศจิกายน ค.ศ. 2024 | อิปสวิชทาวน์ | เยือน | 1–1 | แรชฟอร์ด 2' | 30,017 | 12 |
| 1 ธันวาคม ค.ศ. 2024 | เอฟเวอร์ตัน | เหย้า | 4–0 | แรชฟอร์ด (2) 34', 46', ซีร์กเซ (2) 41', 64' | 73,817 | 9 |
| 3 ธันวาคม ค.ศ. 2024 | อาร์เซนอล | เยือน | 0–2 |  | 60,256 | 13 |
| 7 ธันวาคม ค.ศ. 2024 | นอตทิงแฮมฟอเรสต์ | เหย้า | 2–3 | ฮอยลุนด์ 18', ฟือร์นังดึช 61' | 73,778 | 13 |
| 15 ธันวาคม ค.ศ. 2024 | แมนเชสเตอร์ซิตี | เยือน | 2–1 | ฟือร์นังดึช 88' (ลูกโทษ), ดียาโล 90' | 52,788 | 13 |
| 22 ธันวาคม ค.ศ. 2024 | บอร์นมัท | เหย้า | 0–3 |  | 73,720 | 13 |
| 26 ธันวาคม ค.ศ. 2024 | วุลเวอร์แฮมป์ตันวอนเดอเรอส์ | เยือน | 0–2 |  | 31,407 | 14 |
| 30 ธันวาคม ค.ศ. 2024 | นิวคาสเซิลยูไนเต็ด | เหย้า | 0–2 |  | 73,809 | 14 |
| 5 มกราคม ค.ศ. 2025 | ลิเวอร์พูล | เยือน | 2–2 | มาร์ติเนซ 52', ดียาโล 80' | 60,275 | 13 |
| 16 มกราคม ค.ศ. 2025 | เซาแทมป์ตัน | เหย้า | 3–1 | ดียาโล (3) 82', 90', 90+4' | 73,722 | 12 |
| 19 มกราคม ค.ศ. 2025 | ไบรตันแอนด์โฮฟอัลเบียน | เหย้า | 1–3 | ฟือร์นังดึช 23' (ลูกโทษ) | 73,758 | 13 |
| 26 มกราคม ค.ศ. 2025 | ฟูลัม | เยือน | 0–1 | มาร์ติเนซ 78' | 27,288 | 12 |
| 2 กุมภาพันธ์ ค.ศ. 2025 | คริสตัลพาเลซ | เหย้า | 0–2 |  | 73,751 | 13 |
| 16 กุมภาพันธ์ ค.ศ. 2025 | ทอตนัมฮอตสเปอร์ | เยือน | 0–1 |  | 61,383 | 15 |
| 23 กุมภาพันธ์ ค.ศ. 2025 | เอฟเวอร์ตัน | เยือน | 2–2 | ฟือร์นังดึช 72', อูการ์เต 80' | 39,290 | 15 |
| 26 กุมภาพันธ์ ค.ศ. 2025 | อิปสวิชทาวน์ | เหย้า | 3–2 | มอร์ซี 22' (o.g.), เดอ ลิคต์ 26', แมไกวร์ 47' | 73,827 | 14 |
| 9 มีนาคม ค.ศ. 2025 | อาร์เซนอล | เหย้า |  |  |  |  |
| 16 มีนาคม ค.ศ. 2025 | เลสเตอร์ซิตี | เยือน |  |  |  |  |